Държавен вестник, бр. 62, 2002 г., стр. 37

Б Р О Й  62
Д Ъ Р Ж А В Е Н   В Е С Т Н И К
С Т Р .  37
•
гъвкавост в заменяемостта на продуктите от
гледна точка на предлагането.
От гледна точка на търсенето на потребление се
прави преценка доколко потребителите са в състо-
яние да заменят едни продукти или услуги с други.
От гледна точка на предлагането се преценява
съществуват ли конкуренти, които могат да пред-
ложат алтернативен продукт или услуга, и ако
съществуват такива, до каква степен могат да бъ-
дат избегнати допълнителните разходи във връз-
ка с навлизането на пазара.
При определянето на оператор със значител-
но пазарно присъствие пазарът се разглежда в
два аспекта по отношение на услуга и на терито-
риален обхват:
•
пазар за далекосъобщителни услуги: фиксира-
ни телефонни услуги, мобилни телефонни ус-
луги, предоставяне на линии под наем, осигуря-
ване на взаимно свързване и други;
•
области на далекосъобщителните пазари: на-
ционална, регионална и за населено място.
В рамките на ЕС се приема, че даден далеко-
съобщителен оператор има значително пазарно
присъствие, ако притежава повече от 25 на сто от
съответния далекосъобщителен пазар в географ-
ския район, в който е оторизиран да работи. На-
ционалните регулаторни органи могат да решат,
че оператор с дял от пазара по-малък от 25 на сто
от съответния пазар има значително пазарно при-
съствие, а оператор с дял от пазара, по-голям от
25 на сто от съответния пазар, няма значително
пазарно присъствие.
При вземане на решението се имат предвид
следните критерии:
•
способността на далекосъобщителния оператор
да оказва въздействие върху условията на пазара;
•
оборотът му в сравнение с големината на
пазара;
•
контролът върху достъпа до крайните потре-
бители;
•
достъпът до финансови ресурси;
•
опитът при предоставяне на услуги на пазара.
Освен тези основни критерии са дефинирани и
допълнителни критерии, отнасящи се до способ-
ността на далекосъобщителния оператор да оказ-
ва въздействие върху условията на пазара:
•
брой на потребителите;
•
степен на насищане на пазара;
•
брой и размер на конкурентите;
•
прагове за избиране или отказване от доставчик;
•
прагове за преминаване от един доставчик към
друг;
•
степен на вертикална интеграция или диверси-
фикация;
•
ценови механизми на пазара.
Задълженията, налагани на далекосъобщител-
ните оператори със значително пазарно присъст-
вие, са определени в Директива 97/33/ЕС за дос-
тъп и взаимно свързване, Директива 98/10/ЕС за
всеобщо предлаганата услуга и Директива 92/44/
ЕЕС за линии под наем и по-конкретно:
•
прозрачност;
•
недискриминационност;
•
разделно счетоводство;
•
достъп до мрежовата инфраструктура;
•
контрол върху цените, включително за разхо-
доориентираност на цените и по отношение на
системите за счетоводство.
У нас съгласно Закона за защита на конкурен-
цията (глава четвърта) господстващо е положени-
ето на далекосъобщителен оператор, който с оглед
на своя пазарен дял, финансови ресурси, възмож-
ности за достъп до пазара, технологично равнище и
стопански отношения с други оператори може да
попречи на конкуренцията на съответния пазар, тъй
като е независим от своите конкуренти, доставчи-
ци или купувачи. Приема се, че един оператор има
господстващо положение, ако притежава по-голям
от 35 на сто дял от съответния пазар, освен ако са
налице посочените по-горе изисквания.
Основавайки се на документите на ЕС и налич-
ната в европейските страни практика:
В краткосрочен план се предвижда национал-
ният регулаторен орган да започне подготовка за
разработване на “Методика за анализ на пазара и
определяне на далекосъобщителни оператори със
значително пазарно присъствие”.
В средносрочен план е необходимо:
•
да бъдат законово регламентирани конкретни-
те задължения на далекосъобщителните опе-
ратори със значително пазарно присъствие;
•
да се приеме “Методика за анализ на пазара и
определяне на далекосъобщителни оператори
със значително пазарно присъствие”;
•
да се установи съществуването на пазара на да-
лекосъобщителни оператори със значително па-
зарно присъствие;
•
да се осигурят условия за навлизане на пазара
на нови далекосъобщителни оператори.
В дългосрочен план на базата на анализ на паза-
ра да се спазват принципите за лоялна конкуренция.
9.4. Съвместно ползване на съоръжения
В процеса на либерализация и навлизане на нови
участници на пазара се предвижда насърчаване на
съвместното ползване на съоръжения от различ-
ни далекосъобщителни оператори в случаите, ко-
гато липсват технически възможности за самос-
тоятелно ползване, поради необходимостта от
опазване на околната среда, здравето и безопас-
ността на хората или съобразяване с целите на
териториалното устройство.
Договорите за съвместно разполагане и съв-
местно ползване на съоръжения по принцип са
въпрос на търговски и технически договорености
между съответните страни.
Националният регулаторен орган може да опре-
деля условия за съвместно ползване на съоръжени-
ята от далекосъобщителни оператори, както следва:
•
да се дава достъп на трети лица до специфични
мрежови елементи и/или възможности;
•
да не се отнема достъп, който вече е даден;
•
да се предоставя препродажба на определени
услуги;
•
да се дава открит достъп до техническите интер-
фейси, протоколи или други ключови техноло-
гии, които са задължително необходими за фун-
кционалното взаимодействие на услугите;
•
да се предоставя възможност за съвместно раз-
полагане на съоръжения или други форми на
поделено ползване на възможности, включи-
телно поделено ползване на подземните кана-
ли, сгради или кули;